CELEX: 62010TN0131
Language: fi
Date: 2010-03-22 00:00:00
Title: Asia T-131/10: Kanne 22.3.2010 — Saupiquet v. komissio

5.6.2010   
            
            
               FI
            
            
               Euroopan unionin virallinen lehti
            
            
               C 148/34
            
         Kanne 22.3.2010 — Saupiquet v. komissio
   (Asia T-131/10)
   2010/C 148/60
   Oikeudenkäyntikieli: ranska
   
      Asianosaiset
   
   
      Kantaja: Saupiquet (Courbevoie, Ranska) (edustaja: asianajaja R. Ledru)
   
      Vastaaja: Euroopan komissio
   
      Vaatimukset
   
   
               —
            
            
               Euroopan komission 16.12.2009 tekemä päätös nro REM 07/08 on kumottava kokonaisuudessaan
            
         
               —
            
            
               Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tässä kanteessa 16.12.2009 tehdyn komission päätöksen K(2009) 10005 (lopullinen) kumoamista, jossa Ranskan viranomaisille osoitetaan, että Thaimaasta peräisin olevista tonnikalasäilykkeistä maksettujen tuontitullien palauttaminen kantajalle ei ollut perusteltua (asia REM 07/08).
   Kantaja väittää kanteensa tueksi, että komissio laiminlöi velvollisuuksiaan taata yhdenvertainen ja syrjimätön pääsy kiintiöön nro 09.2005 ajanjaksolle 2007/2008 sellaisille maahantuojille, jotka ovat sijoittautuneet Ranskaan tai muihin jäsenvaltioihin, joissa tullivirastot ovat lain mukaisesti suljettuina sunnuntaisin ja jotka toimittivat tulli-ilmoituksensa maanantaina 2.7.2007,
   
               —
            
            
               koska komissio ei toteuttanut tämän asian olosuhteissa, kun tämä kiintiö avattiin sunnuntaina 1.7.2007, lainsäädännöllisiä toimenpiteitä, joilla olisi voitu mahdollistaa kyseisten maahantuojien yhdenvertainen ja syrjimätön kohtelu, ja
            
         
               —
            
            
               koska komissio ei siirtänyt kyseisen kiintiön avaamispäivää maanantaiksi 2.7.2007 vaikka kyseessä oleva kiintiö oli hyvin kriittinen.